
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1389 


ΑΠΟΦΑΣΕΙ Σ 

Αριθμ. Ζ3-654 

Απαγόρευση διάθεσης στην ελληνική αγορά κρανών και 
προστατευτικών όρασης για οδηγούς και επιβάτες 
μοτοποδηλάτων, μοτοσικλετών και τρίτροχων οχη¬ 
μάτων που δεν είναι σύμφωνα με τον κανονισμό Β22 
της Οικονομικής Επιτροπής για την Ευρώπη του Ορ¬ 
γανισμού Ηνωμένων Εθνών όπως ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΝΑΠΤΥΞΗΣ - 
ΤΟΥΡΙΣΤΙΚΗΣ ΑΝΑΠΤΥΞΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α' 98). 

22. Το π.δ. 27/1996 «περί συγχωνεύσεως των Υπουργεί¬ 
ων Τουρισμού, Βιομηχανίας Ενέργειας και Τεχνολογίας, 
Εμπορίου στο Υπ. Ανάπτυξης». 

3. Το π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (ΦΕΚ 263/Α). 

4. Το π.δ. 197/1997 «Σύσταση Γεν. Γραμματείας Κα¬ 
ταναλωτή και καθορισμός αρμοδιοτήτων της» (ΦΕΚ 
156/Α). 

5. Την υπ’ αριθμ. Β3-77/14.4.2006 (ΦΕΚ 526/Β) Απόφαση 
του Υφυπουργού Ανάπτυξης για «Εξουσιοδότηση για 
υπογραφή εγγράφων «Με εντολή Υφυπουργού» στον 
Γενικό Γραμματέα Καταναλωτή». 

6. Την παράγραφο 6 του Αρθρου 12 του Κ.Ο.Κ που 
κυρώθηκε με το ν. 2696/99 «Κύρωση του Κώδικα Οδικής 
Κυκλοφορίας» (ΦΕΚ 57/Α). 

7. Το ν. 2064/1992 «Κύρωση της τροποποιημένης Συμ¬ 
φωνίας για την υιοθέτηση ομοιόμορφων προϋποθέσεων 
έγκρισης και αμοιβαίας αναγνώρισης έγκρισης εξοπλι¬ 
σμών και εξαρτημάτων μηχανοκίνητων οχημάτων» (ΦΕΚ 
112/Α). 

8. Τον Κανονισμό Β22 της Οικονομικής Επιτροπής για 
την Ευρώπη (Ο.Ε.Ε) του Οργανισμού Ηνωμένων Εθνών 
(Ο.Η.Ε) «ομοιόμορφες διατάξεις που αφορούν στην 
έγκριση των προστατευτικών κρανών και των ασπίδων 
όρασής τους για οδηγούς και επιβάτες μοτοποδηλά- 

των και μοτοσικλετών», όπως τροποποιήθηκε με την 
αναθεώρηση 05. 

9. Την υπ’ αριθμ. 16703/716/19.4.2001 (ΦΕΚ 538/Β) Απόφαση 
του Υπουργού Μεταφορών και Επικοινωνιών «Καθορισμός 
των χαρακτηριστικών, των προδιαγραφών κ.α. των προ¬ 
στατευτικών κρανών, για οδηγούς και επιβάτες μοτοποδη¬ 
λάτων, μοτοσικλετών και τρίτροχων οχημάτων, καθώς και 
των εξαιρέσεων από την υποχρέωση χρήσης αυτών». 

10. Τις υπ’ αριθμ. Τ.1921/25.5.1998 (ΦΕΚ 568/Β) και 
Τ.5382/1,2.1999 (ΦΕΚ 67/Β) Αποφάσεις των Υπουργών 
Ανάπτυξης και Μεταφορών και Επικοινωνιών «Περί 
όρων και προϋποθέσεων συστάσεως και λειτουργίας 
επιχειρήσεων εκμισθώσεως δικύκλων μοτοσικλετών, 
άνευ οδηγού». 

11. Το γεγονός ότι η ασφάλεια για τα κράνη των οδη¬ 
γών - επιβατών μοτοσικλετών, μοτοποδηλάτων και τρί¬ 
τροχων οχημάτων τεκμαίρεται όταν υπάρχει έγκριση 
τύπου σύμφωνα με τις απαιτήσεις του Κανονισμού Β22 
και φέρουν τη σχετική σήμανση που προβλέπεται στις 
παραγράφους 4 και 5 και στο παράρτημα 2Α αυτού. Επι¬ 
πλέον, η αντίστοιχη σήμανση πρέπει να υφίσταται και 
στα διαφανή προστατευτικά όρασης τους (\/ΙδΟΒ3). Τα 
εν λόγω κράνη που δεν έχουν έγκριση τύπου σύμφωνα 
με τον ανωτέρω κανονισμό δεν επιτρέπεται να χρη¬ 
σιμοποιούνται από οδηγούς-επιβάτες των παραπάνω 
οχημάτων, καθώς ενδέχεται να είναι επικίνδυνα. 

12. Την υπ’ αριθμ. Ζ3-2810/14.12.2004 (ΦΕΚ 1885/Β) 
Κοινή Απόφαση των Υπουργών Εσωτερικών Δημόσιας 
Διοίκησης και Αποκέντρωσης, Οικονομίας και Οικονο¬ 
μικών, Ανάπτυξης, Υγείας και Κοινωνικής Αλληλεγγύης, 
Δικαιοσύνης και Μεταφορών και Επικοινωνιών με θέμα: 
«Γενική ασφάλεια των προϊόντων - Εναρμόνιση με την 
οδηγία του Ευρωπαϊκού Κοινοβουλίου και του Συμβου¬ 
λίου 2001/95/Ε.Κ. της 3.12.2001» (ΦΕΚ 1885/Β /20.12.2004), 
και ειδικότερα τα Αρθρα 3 και 8 αυτής που αφορούν 
αντίστοιχα τα κριτήρια σύμφωνα με τα οποία ένα προ¬ 
ϊόν θεωρείται ασφαλές και τα μέτρα που μπορούν να 
λαμβάνουν οι αρμόδιες αρχές για κάθε προϊόν που είναι 
ή ενδέχεται να είναι επικίνδυνο. 

13. Τα Άρθρα 7 «Υγεία και ασφάλεια καταναλωτών» και 
14 «Μεταβατικές διατάξεις» του ν. 2251/1994 «Προστασία 
των καταναλωτών», σε συνδυασμό με το Άρθρο 7 της 
Κ.Υ.Α. Ζ3-2810/2004 «Γενική ασφάλεια των προϊόντων». 

14. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 1 

1. Επιτρέπεται η κατασκευή, εισαγωγή, εμπορία και 
διάθεση στην ελληνική αγορά προστατευτικών κρα¬ 
νών και των διαφανών προστατευτικών όρασης τους 
(Ν/ΙδΟΒδ), που προορίζονται για χρήση από οδηγούς ή 
επιβάτες μοτοποδηλάτου, μοτοσικλέτας ή τρίτροχου 
οχήματος χωρίς κουβούκλιο, μόνον εφόσον αυτά ικα¬ 
νοποιούν τις απαιτήσεις και προδιαγραφές του Κανο¬ 
νισμού Η22 της Οικονομικής Επιτροπής για την Ευρώπη 
(Ο.Ε.Ε) του Οργανισμού Ηνωμένων Εθνών (Ο.Η.Ε.), όπως 
αυτός ισχύει. 

2. Τα προϊόντα της ανωτέρω παραγράφου πρέπει να 
φέρουν το διεθνές σήμα έγκρισης σύμφωνα με το υπό¬ 
δειγμα του παραρτήματος Α της παρούσας απόφασης, 
το οποίο χορηγείται με βάση τον Κανονισμό Β22. 

3. Για να διαπιστωθεί αν τα προστατευτικά κράνη 
και τα διαφανή προστατευτικά όρασης τους (Ν/ΙδΟΒδ) 
πληρούν την απαίτηση της παραγράφου 1, οι υπεύθυνοι 
διάθεσής τους στην ελληνική αγορά (κατασκευαστές, 
αντιπρόσωποι, εισαγωγείς, υπεύθυνοι πωλητές, εγκατε¬ 
στημένοι στην Ελλάδα) υποχρεούνται να διατηρούν: 

ί. επικυρωμένο αντίγραφο, ή φωτοαντίγραφο και υπεύ¬ 
θυνη δήλωση του ν. 1599/1986 του υπεύθυνου διάθεσης 
τους, της έγκρισης τύπου του εξεταζόμενου κράνους 
του Συμβαλλόμενου Μέρους που εφαρμόζει τον Κανο¬ 
νισμό Β22 

ϋ. έκθεση δοκιμών και 

ιΝ. δελτίο πληροφοριών, βάσει των οποίων έχει εκδοθεί 
η έγκριση τύπου ή εναλλακτικά δελτίο κοινοποίησης 
έγκρισης τύπου του Υπουργείου Μεταφορών και Επι¬ 
κοινωνιών, σύμφωνα με την Υ.Α 16703/716/19.4.2001 του 
Υπουργείου Μεταφορών και Επικοινωνιών. 

Τα παραπάνω στοιχεία επιδεικνύονται στις αρμόδιες 
αρχές σε ενδεχόμενο έλεγχο και υποβάλλονται στη 
Διεύθυνση Τεχνολογίας Οχημάτων του Υπουργείου Με¬ 
ταφορών και Επικοινωνιών, εφόσον κριθεί απαραίτητο 
από τις διενεργούσες τον έλεγχο αρχές. 

4. Τα προϊόντα που αναφέρονται στην παράγραφο 
1, πρέπει κατά το στάδιο της διάθεσής τους στον τε¬ 
λικό καταναλωτή, να φέρουν στην ελληνική γλώσσα 
πληροφορίες για τους χρήστες και να συνοδεύονται 
με οδηγίες καλής συντήρησης στην ελληνική γλώσσα, 
σύμφωνα με τα προβλεπόμενα στο Παράρτημα Β της 
παρούσας Απόφασης. 

Αρθρο 2 

1. Επιτρέπεται η διάθεση κρανών και των διαφα¬ 
νών προστατευτικών όρασής τους, από επιχειρήσεις 
εκμισθώσεως δικύκλων μοτοσικλετών, σε οδηγούς ή 
συνεπιβάτες ενοικιαζόμενων δίτροχων και τρίτροχων 
οχημάτων με κινητήρα, μόνον εφόσον πληρούν τις 
απαιτήσεις και προδιαγραφές του Κανονισμού Β22 της 
Οικονομικής Επιτροπής για την Ευρώπη (Ο.Ε.Ε) του Ορ¬ 
γανισμού Ηνωμένων Εθνών (Ο.Η.Ε.), όπως αυτός ισχύει 
κατά την ημερομηνία αγοράς τους από τις επιχειρήσεις 
εκμισθώσεως των παραπάνω οχημάτων και προκύπτει 
από τα τιμολόγια αγοράς τους ή άλλα παραστατικά 
έγγραφα τα οποία επιδεικνύονται στις αρμόδιες αρχές 
κατά τον διενεργούμενο έλεγχο. 

2. Τα ανωτέρω προϊόντα πρέπει να φέρουν το διεθνές 
σήμα έγκρισης σύμφωνα με το υπόδειγμα του παραρτή¬ 
ματος Α της παρούσας απόφασης, το οποίο χορηγείται 
με βάση τον Κανονισμό Β22. 


3. Σε περίπτωση παραβάσεων των διατάξεων του πα¬ 
ρόντος Αρθρου, οι διενεργούσες τον έλεγχο αρμόδιες 
αρχές θα πρέπει να αποστείλουν στη Διεύθυνση Τε¬ 
χνικού Ελέγχου της Γ ενικής Γ ραμματείας Καταναλωτή 
την αναφορά τους, μαζί με αντίγραφο του τιμολογίου 
αγοράς των κρανών, για την επιβολή κυρώσεων, σύμ¬ 
φωνα με το Άρθρο 4 της παρούσης. 

Αρθρο 3 

1. Υπάρχοντα αποθέματα για τα οποία δεν πληρούνται 
οι απαιτήσεις του άρθρου 1 της παρούσας απόφασης 
αποσύρονται αμέσως από τα σημεία πώλησης με ευθύνη 
των κατόχων τους. 

2. Τυχόν ανευρισκόμενα από τις αρμόδιες ελεγκτικές 
αρχές αποθέματα που δεν πληρούν τις απαιτήσεις του 
άρθρου 1 της παρούσας δεσμεύονται προσωρινά εις 
χείρας των κατόχων τους. 

3. Με απόφαση του Γ ενικού Γ ραμματέα Καταναλωτή 
του Υπουργείου Ανάπτυξης καθορίζεται η τύχη των 
αποθεμάτων που δεν συμμορφώνονται με τις απαιτή¬ 
σεις του άρθρου 1 της παρούσας καθώς και οι όροι επα- 
ναδιάθεσής τους στην ελληνική αγορά σε περίπτωση 
που οι υπεύθυνοι για τη διάθεσή τους προσκομίσουν 
τα δικαιολογητικά που προβλέπονται στην παράγραφο 
3 του Αρθρου 1. 

Αρθρο 4 

Κατά των παραβατών της παρούσης επιβάλλονται οι 
κυρώσεις που προβλέπονται από το ν. 2251/1994 «Προ¬ 
στασία Καταναλωτών». 

Αρθρο 5 

Αρμόδιες αρχές για την εφαρμογή της παρούσας ορί¬ 
ζονται η Γ ενική Γ ραμματεία Καταναλωτή του Υπουργεί¬ 
ου Ανάπτυξης, η Διεύθυνση Τεχνολογίας Οχημάτων του 
Υπουργείου Μεταφορών και Επικοινωνιών, η Διεύθυνση 
Τουριστικής Πολιτικής και Συντονισμού του Υπουργείου 
Τουριστικής Ανάπτυξης καθώς και οι Υπηρεσίες Εμπορί¬ 
ου των Νομαρχιακών Αυτοδιοικήσεων και οι περιφερεια¬ 
κές Υπηρεσίες του Ελληνικού Οργανισμού Τουρισμού. 

Άρθρο 6 

Η ισχύς της παρούσας αρχίζει από την επόμενη της 
δημοσίευσής της στην Εφημερίδα της Κυβερνήσεως. 

Αποθέματα τα οποία πληρούν τις απαιτήσεις και 
προδιαγραφές του Κανονισμού Β22, σύμφωνα με τις 
παραγράφους 1 και 2 του Αρθρου 1 της παρούσας και 
τα οποία έχουν διατεθεί στα σημεία πώλησης πριν την 
ημερομηνία ισχύος της παρούσας θα πρέπει μέχρι τις 
30.9.2006 να συνοδεύονται από τις απαραίτητες πλη¬ 
ροφορίες και οδηγίες καλής συντήρησης στην ελληνική 
γλώσσα, σύμφωνα με την παράγραφο 4 του Αρθρου 1 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί από τον ημερήσιο 
τύπο. 

Αθήνα, 4 Σεπτεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΝΑΠΤΥΞΗΣ 

ΚΑΙ ΑΠΟΚΕΝΤΡΩΣΗΣ 

ΠΡ. ΠΑΥΛΟΠΟΥΛΟΣ ΔΗΜ. ΣΙΟΥΦΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΦΑΝΗ ΠΑΛΛΗ - ΠΕΤΡΑΔΙΑ ΜΙΧΑΛΗΣ ΛΙΑΠΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ Α 

I . ΥΠΟΔΕΙΓΜΑ ΣΗΜΑΝΣΗΣ ΕΓΚΡΙΣΗΣ ΓΙΑ ΠΡΟΣΤΑ¬ 
ΤΕΥΤΙΚΟ ΚΡΑΝΟΣ ΧΩΡΙΣ Η ΜΕ ΕΝΑ Η ΠΕΡΙΣΣΟΤΕΡΟΥΣ 
ΤΥΠΟΥΣ ΠΡΟΣΤΑΤΕΥΤΙΚΟΥ ΟΡΑΣΗΣ 



051406ΛΜ9523 


3 = 8 Γη Γη ηηίη. 


Το σήμα έγκρισης αποτελείται από το διεθνές σύμβο¬ 
λο «Ε» που βρίσκεται μέσα σε ένα κύκλο και συνοδεύεται 
από τον αριθμό που αντιστοιχεί στο συμβαλλόμενο Κρά¬ 
τος, το οποίο χορήγησε την έγκριση τύπου. Ο αριθμός 
4 δείχνει ότι ο τύπος του κράνους του συγκεκριμένου 
παραδείγματος έχει πιστοποιηθεί στην Ολλανδία (Ε4) 
υπ’ αριθμ. έγκρισης 051406/ϋ-1952. 

Το σύμβολο (ύ) που περιλαμβάνεται στον παραπάνω 
αριθμό έγκρισης σημαίνει ότι η συγκεκριμένη έγκριση 
αφορά κράνος που δεν φέρει προστατευτικό για το 
κάτω μέρος προσώπου. Τα σύμβολα Ρ ή ΝΡ, που επίσης 
συναντώνται, αφορούν κράνη στα οποία το υπάρχον 
κάλυμμα του κάτω μέρους προσώπου είναι αντίστοιχα 
προστατευτικό ή όχι. 

Ο παραπάνω αριθμός έγκρισης δείχνει ότι η έγκριση 
χορηγήθηκε σύμφωνα με τις απαιτήσεις του Κανονισμού 
Β22, ο οποίος ήδη έχει ενσωματωμένη την 05 σειρά 
τροποποιήσεων κατά την διάρκεια της έγκρισης, και ότι 
ο αριθμός 1952 είναι ο σειριακός αριθμός παραγωγής 
του εγκεκριμένου κράνους. 

II. ΠΑΡΑΔΕΙΓΜΑ ΣΗΜΑΝΣΗΣ ΕΓΚΡΙΣΗΣ ΓΙΑ ΠΡΟΣΤΑ¬ 
ΤΕΥΤΙΚΟ ΟΡΑΣΗΣ ΠΡΟΣΑΡΤΗΜΕΝΟ ΣΕ ΚΡΑΝΟΣ 



3 = 8 Γη Γη Γηίη. 


Το ανωτέρω σήμα έγκρισης, προσαρτημένο στο προ¬ 
στατευτικό όρασης κράνους δείχνει ότι ο τύπος των 
προστατευτικών όρασης που εμπλέκεται έχει πιστο¬ 
ποιηθεί στην Ολλανδία (Ε4) με την αναφορά ΡΧ2 και 
ότι αποτελεί αναπόσπαστο κομμάτι ενός εγκεκριμένου 
κράνους. 


III. ΠΑΡΑΔΕΙΓΜΑ ΣΗΜΑΝΣΗΣ ΕΓΚΡΙΣΗΣ ΓΙΑ ΠΡΟΣΤΑ¬ 
ΤΕΥΤΙΚΟ ΟΡΑΣΗΣ ΚΡΑΝΟΥΣ 



0554133 3 = 8 αιηπ πγιϊγι. 

Το ανωτέρω σήμα έγκρισης, προσαρτημένο στο προ¬ 
στατευτικό όρασης, δείχνει ότι ο τύπος του προστατευ¬ 
τικού όρασης που εμπλέκεται έχει πιστοποιηθεί στην 
Ολλανδία (Ε4) υπ’ αριθμ. έγκρισης 055413. 

Ο παραπάνω αριθμός έγκρισης δείχνει ότι η έγκριση 
χορηγήθηκε σύμφωνα με τις απαιτήσεις του Κανονισμού 
Β22, ο οποίος ήδη έχει ενσωματωμένη την 05 σειρά 
τροποποιήσεων κατά την διάρκεια της έγκρισης. 

ΠΑΡΑΡΤΗΜΑ Β 

I. ΠΛΗΡΟΦΟΡΙΕΣ ΓΙΑ ΤΟΥΣ ΧΡΗΣΤΕΣ 

Κάθε προστατευτικό κράνος που διατίθεται προς 
πώληση θα πρέπει να φέρει μια ευδιάκριτη ετικέτα 
σταθερά επικολλημένη πάνω στο κράνος ή στη συ- 
σκευασία του, εφόσον διατίθεται συσκευασμένο στον 
τελικό καταναλωτή, στην οποία πρέπει να περιέχονται 
οι ακόλουθες πληροφορίες στην ελληνική γλώσσα: 

1. Η προειδοποίηση: «Για την επαρκή προστασία, το 
κράνος πρέπει να εφαρμόζει σωστά και να είναι προ¬ 
σαρτημένο με ασφάλεια. Οποιοδήποτε κράνος έχει υπο- 
στεί κάποιο βίαιο χτύπημα πρέπει να αντικαθίσταται». 

2. Αν το κράνος φέρει μη προστατευτικό κάλυμμα του 
κάτω μέρους του προσώπου, πρέπει να αναγράφεται 
η φράση: «Δεν προστατεύει το πηγούνι σε περίπτωση 
πρόσκρουσης», μαζί με το σύμβολο: 



3. Ο τύπος ή οι τύποι των προστατευτικών όρασης που 
έχουν εγκριθεί για προσάρτηση στο συγκεκριμένο τύπο 
κράνους μετά από αίτημα του κατασκευαστή του. 

4. Η προειδοποίηση: «Μην χρησιμοποιείτε χρώματα, αυ¬ 
τοκόλλητες ετικέτες, βενζίνη ή άλλους διαλύτες σε αυτό 
το κράνος», όταν υδρογονάνθρακες, υγρά καθαρισμού, 
βαφές ή άλλες ξένες πρόσθετες ουσίες προσβάλλουν 
το υλικό κατασκευής του κελύφους του κράνους. 

5. Η χώρα καταγωγής του, εφόσον έχει κατασκευαστεί 
εκτός Ευρωπαϊκής Ένωσης. 

6. Κάθε προστατευτικό κράνος, πριν τη διάθεσή του 
στην αγορά, πρέπει να έχει μαρκαριστεί ευκρινώς με το 
μέγεθος του και το μέγιστο βάρος του, σε προσέγγιση 
50 γραμμαρίων. Το μέγιστο βάρος που θα αναγράφεται 
πρέπει να συμπεριλαμβάνει το βάρος όλων των εξαρτη¬ 
μάτων που συνοδεύουν το κράνος μέσα στη συσκευασία 
του, με την οποία αυτό διατίθεται στην αγορά, ανεξάρ¬ 
τητα αν αυτά έχουν προσαρτηθεί ή όχι στο κράνος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


II. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΦΥΛΑΞΗ ΚΑΙ ΦΡΟΝΤΙΔΑ 
ΤΟΥ ΠΡΟΣΤΑΤΕΥΤΙΚΟΥ ΟΡΑΣΗΣ ΤΟΥ ΚΡΑΝΟΥΣ 

Κάθε προστατευτικό όρασης που διατίθεται προς 
πώληση μαζί με το αντίστοιχο προστατευτικό κράνος 
πρέπει να συνοδεύεται από τις ακόλουθες πληροφορίες 
στην ελληνική γλώσσα: 

1. Γενικές οδηγίες φύλαξης και φροντίδας. 

2. Οδηγίες σχετικά με τον καθαρισμό του προστα¬ 
τευτικού όρασης προς αποφυγή χρήσης ακατάλληλων 
υλικών καθαρισμού. 

3. Συμβουλές ως προς την καταλληλότητα του προστα¬ 
τευτικού όρασης για χρήση υπό συνθήκες περιορισμένης 
ορατότητας και κατά τη διάρκεια της νύκτας. Για τα προ¬ 
στατευτικά όρασης που φέρουν την ένδειξη «χρήση μόνο 
κατά τη διάρκεια της ημέρας» ή το ακόλουθο σύμβολο: 



η ακόλουθη προειδοποίηση πρέπει να συμπεριληφθεί 
στις οδηγίες χρήσης: «Δεν είναι κατάλληλα για χρήση 
κατά τη διάρκεια των νυχτερινών ωρών ή κάτω από 
συνθήκες κακής ορατότητας». 

4. Προειδοποίηση, εφόσον απαιτείται, ότι: «Η στε¬ 
ρέωση αυτού του προστατευτικού όρασης είναι τέ¬ 
τοια ώστε δεν είναι δυνατό να αφαιρεθεί αμέσως, 
από το πεδίο όρασης, με το ένα χέρι, εάν εμφανιστεί 
μια έκτακτη ανάγκη (όπως έντονο φως προβολέων 
ή ομίχλη)». 

5. Εάν το προστατευτικό όρασης είναι εγκεκριμένο 
για να επιβραδύνει την υδρονέφωση, τότε αυτό μπορεί 
να αναφέρεται στο έντυπο οδηγιών χρήσης. 

6. Οδηγίες για τη διαπίστωση πότε ένα προστα¬ 
τευτικό όρασης καθίσταται με την πάροδο του χρό¬ 
νου ακατάλληλο προς χρήση και πρέπει να αντι- 
κατασταθεί. 

Οι παραπάνω πληροφορίες πρέπει να αναγράφονται 
είτε επί της συσκευασίας των διατιθέμενων προς πώ¬ 
ληση κρανών είτε σε έντυπο οδηγιών που συνοδεύει 

το προϊόν. 

